Source: http://docplayer.fi/2432429-Vanhuuselakkeen-karttuminen-palkattomilta-ajoilta-suomessa-ja-ruotsissa.html
Timestamp: 2017-11-20 23:53:16+00:00
Document Index: 5052813

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VANHUUSELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA - PDF
VANHUUSELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA
Download "VANHUUSELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA"
1 VANHUUSELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA Max Rönnberg Topsos Sosiaalivakuutuksen ammatillinen lisensiaattitutkimus Sosiaalipolitiikan laitos Turun yliopisto Elokuu 2009 Turun yliopiston sosiaalipolitiikan laitoksen julkaisuja Sarja D: 3/2009 Sosiaalivakuutuksen ammatilliset lisensiaattitutkielmat ISBN
2 TURUN YLOPISTO Sosiaalipolitiikan laitos RÖNNBERG, MAX: Vanhuuseläkkeen karttuminen palkattomilta ajoilta Suomessa ja Ruotsissa Ammatillinen lisensiaattitutkielma, 36 sivua, 10 liitesivua Sosiaalipolitiikka Elokuu 2009 Palkattomilta ajoilta karttuu Suomessa entistä laajemmin eläkettä voimaan tulleen työeläkeuudistuksen myötä. Tutkimuksen tavoitteena oli tutkia miltä palkattomilta ajoilta eläkettä karttuu sekä verrata palkattomien aikojen muodostaman vanhuuseläketurvan tasoa Suomessa ja Ruotsissa. Tutkielma rajattiin Suomessa ja Ruotsissa vuonna 2005 voimassa olleeseen eläke ja sosiaalietuuslainsäädäntöön. Tutkimuksessa laskettiin esimerkkilaskelmien avulla miten palkattomat ajat kompensoivat vanhuuseläketurvaa tutkimusmaissa työskentelyyn verrattuna, mikä Suomen vanhuuseläketurvan taso on Ruotsiin nähden, sekä mikä palkattomien aikojen osuus on vertailumaiden vanhuuseläketurvasta. Menetelmänä käytettiin sovellettua malliperhemenetelmää, jossa malliperheiden sijasta luotiin esimerkkityöuria palkattomine aikoineen molemmille sukupuolille kolmessa eri tuloluokassa. Menetelmän avulla verrattiin Suomen ja Ruotsin lainsäädännön sekä esimerkkityöurien pohjalta laskettujen vanhuuseläkkeiden rakenteita, tasoja ja palkattomien aikojen muodostamia suhteellisia eläkeosuuksia sekä tuloluokkien että vertailumaiden kesken. Tutkimustulosten mukaan eläkekarttuman piiriin kuuluvilta palkattomilta ajoilta karttui Suomessa vanhuuseläkettä pääsääntöisesti kaikille tasavertaisesti ja suhteellisesti yhtä paljon sukupuolesta sekä ansiotuloista riippumatta. Palkattomista ajoista muodostuva eläke kompensoi Suomessa merkittävästi vakuutettujen työuralla realisoituneiden toimeentuloturvariskien vaikutuksia heidän vanhuuseläketurvaansa. Myös Suomen vanhuuseläketurvan tasoa on pidettävä hyvänä Ruotsiin verrattuna. Palkattomien aikojen osuus vakuutettujen vanhuuseläketurvasta oli Suomessa suuruudeltaan samaa tasoa Ruotsin kanssa. Tutkimustulosten perusteella Suomessa on Ruotsiin verrattuna kuitenkin vielä kehitettävää sukupuolten välisen tasa arvon sekä työn ja perhe elämän yhteensovittamisen osalta. Asevelvollisuus ei kuulu Suomessa eläkettä kartuttavien palkattomien aikojen piiriin ja lasten kotihoidon ajalta karttuvan eläkkeen taso on Suomessa Ruotsiin verrattuna alhainen. Asiasanat: työeläkeuudistus, sosiaalietuus, palkattomat ajat, vanhuuseläke, hyvinvointivaltio, korvaavuusaste
3 SISÄLLYSLUETTELO 1 JOHDANTO VANHUUSELÄKKEEN KARTTUMINEN SUOMESSA JA RUOTSISSA ASUMIS JA VAKUUTUSMAKSUPERUSTEISET VANHUUSELÄKKEET TYÖMARKKINASOPIMUKSIIN PERUSTUVAT VANHUUSELÄKKEET ELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA TUTKIMUSTEHTÄVÄ TUTKIMUKSEN TAVOITE TUTKIMUSMENETELMÄ ESIMERKKITYÖURAT HYPOTEESIT TULOKSET PALKATTOMIEN AIKOJEN KORVAAVUUSASTEET ASEVELVOLLISUUS OPISKELU TYÖTTÖMYYS VANHEMPAINVAPAA SAIRAUS JA KUNTOUTUS TAPATURMA PALKATTOMIEN AIKOJEN YHTEENLASKETUT KORVAAVUUSASTEET PALKATTOMIEN AIKOJEN VAIKUTUKSET KOKONAISVANHUUSELÄKKEISIIN KOKONAISVANHUUSELÄKKEET PALKATTOMIEN AIKOJEN OSUUDET KOKONAISELÄKKEISTÄ YHTEENVETO JA JOHTOPÄÄTÖKSET...25 LÄHTEET...30 LIITTEET...37 LIITE 1 Esimerkkityöurien mukaisten palkattomien aikojen lainsäädäntö Ruotsissa 37 LIITE 2 Esimerkkityöurien mukaisten palkattomien aikojen lainsäädäntö Suomessa...39 LIITE 3 Esimerkkityöurat...41 LIITE 4 Katkonaisten esimerkkityöurien palkattomien aikojen muodostamien vanhuuseläkkeiden määrät ja korvaavuusasteet suhteessa katkottomiin esimerkkityöuriin tuloluokittain ja sukupuolen mukaan...42 LIITE 5 Esimerkkityöurien kokonaisvanhuuseläkkeiden määrät ja rakenteet sekä korvaavuusasteet suhteessa kuukausitasoisiin työansioihin tuloluokittain ja sukupuolen mukaan...43 LIITE 6 Katkottomien ja katkonaisten esimerkkityöurien kokonaisvanhuuseläkkeiden rakenne ja määrä suhteessa työansioon miesten osalta (brutto, /kk)...44 LIITE 7 Katkottomien ja katkonaisten esimerkkityöurien kokonaisvanhuuseläkkeiden rakenne ja määrä suhteessa työansioon naisten osalta (brutto, /kk)...45 LIITE 8 Palkattomien aikojen todelliset vaikutukset katkonaisia työuria omaavien esimerkkihenkilöiden kokonaisvanhuuseläkkeiden määriin ja rakenteisiin tuloluokittain ja sukupuolen mukaan...46
4 TAULUKKOLUETTELO Taulukko 1. Vanhuuseläkettä kartuttavat palkattomat ajat ja karttuman peruste Ruotsissa ja Suomessa vuonna Taulukko 2. Palkattomien aikojen eläkekarttumien yhteenlasketut korvaavuusasteet tuloluokittain ja sukupuolen mukaan...21 Taulukko 3. Katkottomia työuria omaavien verrokkihenkilöiden kokonaiseläkkeiden korvaavuusasteet tuloluokittain ja sukupuolen mukaan...22 Taulukko 4. Palkattomien aikojen eläkekarttumien osuudet kokonaisvanhuuseläkkeistä...24 Taulukko 5. Palkattomien aikojen eläkekarttumien todelliset osuudet kokonaisvanhuuseläkkeistä...24
5 1 JOHDANTO Suomen työeläkejärjestelmä rakennettiin 1960 luvulla (ks. lisää työeläkejärjestelmän synnystä esim. ETK 2007), jolloin työllisyys oli vakaalla pohjalla ja muutokset yhteiskunnassa olivat sekä hitaita että ennustettavia (Karisto ym. 1997, 360). Työeläkejärjestelmä perustui muiden ansiosidonnaisten sosiaaliturvajärjestelmien tavoin palkansaajien työssäkäyntiin, jolle oli tyypillistä pitkät, kokoaikaiset ja säännölliset työsuhteet (Suikkanen ym. 1999). Käsitykset perinteisestä työsuhteesta ja yhteiskunnan muutoksista ovat viime aikoina kuitenkin muuttuneet. Työttömyys, vajaatyöllisyys ja epätavalliset työsuhteet, kuten osa ja määräaikaisuus, ovat nopeasti muuttuvilla työmarkkinoilla nykyään yhä yleisempiä. (Kasvio 1995, 219.) Samanaikaisesti vakuutusaikavaatimukset ovat pidentyneet eläkkeiden määräytyessä koko työuralta. Tämän vuoksi kysymys palkattomien aikojen eläkekarttumasta on korostunut viime vuosina. Suomen työeläkejärjestelmä koki suurimman reforminsa sen yli 40 vuotisen historian aikana vuoden 2005 alusta. Eläkkeen perusteen laskennan ja eläkeiän muutosten ohella, myös eläkkeen karttumiseen tuli uudistuksen myötä muutoksia (ks. lisää työeläkeuudistuksesta esim. Börsch Supan 2005; Hakola & Määttänen 2007; Lassila & Valkonen 2006). Eläkettä karttuu alkaen palkattomilta ajoilta olennaisesti laajemmin kuin aiemmin. Suomen hallitus perusteli palkattomien aikojen laajennettua eläkekarttumaa eripituisten työurien oikeudenmukaisemmalla ja laajemmalla eläketurvalla sekä työn ja perheelämän paremmalla yhteensovittamisella. Eläkkeen laajempi karttuminen palkattomilta ajoilta edistää hallituksen mukaan myös sukupuolten, eri työaloilla ja eri työmarkkina asemissa työskentelevien ihmisten välistä tasa arvoa. (HE 242/2002 & 39/2004.) Länsi Euroopan eläkejärjestelmiä on tutkittu paljon (esim. Palme 1990; Laitinen Kuikka ym. 2002; OECD 2005b; Laitinen Kuikka & Tuominen 2006) ja useissa länsieurooppalaisissa maissa palkattomilta ajoilta on kertynyt eläkettä jo kauan. Tästä huolimatta palkattomien aikojen vaikutuksia kokonaisuutena vakuutettujen eläkkeisiin ei ole aiemmin tutkittu 1. Palkattomat ajat ymmärretään yleisesti ajanjaksoina, jolloin työikäiset vakuutetut eivät käy ansiotyössä. Palkaton aika nähdään siten vakuutetun realisoitu 1 S postikeskustelut: Eläketurvakeskuksen informaatikko P. Lindström 2005 ja J. Palme
6 neena sosiaalisena riskinä, joka vaikuttaa hänen toimeentuloonsa ja siten hänen eläketurvaansa. Perinteisesti sosiaalisella riskillä on tarkoitettu vanhuutta, sairautta, työkyvyttömyyttä, työttömyyttä, tapaturmaa, vanhemmuutta ja perheenhuoltajan kuolemaa (Tuori 2004, 15 22; ks. lisää sosiaalisista riskeistä esim. Taylor Gooby 2004). Tavallisesti sosiaalivakuutusjärjestelmät kattavat vakuutettujen toimeentulon toteutuneen sosiaalisen riskin ajaksi sosiaalietuuksilla (Karisto ym. 1997, ), joista karttuu yleisesti myös eläkettä. Eläketurvakeskuksen mukaan palkaton aika tarkoittaakin eläkettä kartuttavaa aikaa, joka ei perustu työntekoon vaan jonkin sosiaalietuuden saamiseen (Työeläkelakipalvelu 2007a). Tämän määritelmän ulkopuolelle jäävät kuitenkin ajanjaksot, jolloin työikäiset vakuutetut eivät käy ansiotyössä ja joilta he eivät saa sosiaalietuutta. Esimerkkeinä käytettäköön opiskelu ja asevelvollisuusaikoja, joilta tyypillisesti karttuu eläkettä Länsi Euroopassa (esim. Laitinen Kuikka ym. 2002). Opiskelua ja asevelvollisuutta ei voitane nähdä samanlaisena sosiaalisena riskinä kuin esimerkiksi työttömyyttä, joten miksi ne pitäisi määritellä palkattomiksi ajoiksi? Raja sosiaalivakuutuksiin pohjautuvien sosiaalietuuksien sekä niitä täydentävien sosiaaliavustusten välillä on menettämässä merkitystään. Sosiaalietuuksia rahoitetaan vakuutusmaksujen lisäksi myös verovaroilla. Osaan sosiaaliavustuksista on tasakorvausperiaatteen mukaisesti oikeus kaikilla vakuutetuilla, kun taas toiset avustukset perustuvat tarveharkintaan. (Tuori 2004, ) Epätavallisten työsuhteiden käydessä yhä yleisemmiksi, selkeä rajanveto työskenteleviin, sosiaalietuuksia saaviin ja sosiaaliavustuksiin turvautuviin ryhmiin ei ole mahdollista. Asiaa voidaan kuitenkin lähestyä toisella tavalla. Koulutuksen puute ja sitä kautta lisääntynyt nuorten työttömyys ja syrjäytymisriski (Vanttaja & Järvinen 2004) voidaan nähdä sosiaalisena riskinä. Lisäksi pakollinen asevelvollisuus koskee vain miehiä, joten asevelvollisuuden suorittaminen voidaan katsoa asettavan sukupuolet eriarvoiseen asemaan. Heikossa asemassa olevien ja sukupuolisen tasa arvon sekä yksilöllisten ja pirstoutuneiden työurien huomioiminen kuuluu Euroopan parlamentin päätöslauselman mukaan asioihin, joihin unionin jäsenvaltioiden tulisi erityisesti kiinnittää huomioita eläkejärjestelmiä kehittäessään (2007/2290[INI]). Tässä tutkielmassa tarkastelun kohteena ovat palkattomilta ajoilta karttuvat eläkkeet. 2
7 Hyvinvointivaltio määritellään usein demokraattiseksi valtioksi, joka käyttää suurimman osan verovaroistaan sen asukkaidensa tarpeiden tyydyttämiseen ja hyvinvoinnin edistämiseen eri sosiaalipoliittisin keinoin (Esping Andersen 1990). Yksi hyvinvointivaltion suurimmista menoeristä muodostuu eläkkeistä. Länsieurooppalaiset hyvinvointivaltiot eroavat sosiaalipoliittisen kehityksensä ja ominaisuuksiensa lisäksi myös sosiaalipolitiikkansa laajuudessa ja tavoitteissa. Tutkimuksen teoreettiseksi lähtökohdaksi on valittu Esping Andersenin (1990) hyvinvointivaltioteoria, joka on laajasta kritiikistä huolimatta (esim. Ferrera 1996; Orloff 1993; Goodman & Peng 1996; Arts & Gelissen 2002) tunnetuin typologia hyvinvointivaltioista. Typologioiden käyttäminen ja soveltaminen on tyypillinen lähestymistapa vertailevassa tutkimuksessa (Anttonen 2005, ). Vaikka hyvinvointivaltiot ovat ominaisuuksiltaan uniikkeja, on niiden rakenteissa Esping Andersenin mukaan yhteneväisiä piirteitä. Toisiaan rakenteeltaan muistuttavia hyvinvointivaltiota voidaan ryhmitellä hyvinvointivaltioregiimeiksi. Esping Andersenin havaitsemista kolmesta regiimityypistä kattavimmat hyvinvointivaltiot löytyvät sosiaalidemokraattisen regiimityypin maista. Sosiaalidemokraattisen hyvinvointivaltion tunnuspiirteitä ovat sosiaalisiin oikeuksiin nojaava laaja ja kattava lakisääteinen sosiaaliturva, mittavin tulonsiirroin rahoitettavat ja kaikille tarjolla olevat yhteiskunnalliset palvelut sekä julkisen vallan keskeinen asema. Tätä regiimityyppiä edustavat Pohjoismaat. (Esping Andersen 1990; 1999.) Siksi tyyppiä kutsutaan usein myös pohjoismaiseksi malliksi (Esping Andersen & Korpi 1987). Tämän tutkimuksen tarkoituksena on tutkia, miltä palkattomilta ajoilta eläkettä karttuu ja kuinka paljon eläkettä palkattomat ajat kartuttavat Suomessa. Suomen palkattomien aikojen vertailukohteeksi on valittu pohjoismaisen regiimityypin mallimaa Ruotsi (Esping Andersen 1990; 1999). Suomen ja Ruotsin hyvinvointijärjestelmiä on vertailtu toisiinsa usein (esim. Hytti & Hartman 2008). Ruotsi on mielenkiintoinen vertailukohde, sillä se on usein nähty hyvinvointivaltioiden pioneerimaana, jonka mallia muut Pohjoismaat ovat myötäilleet (Kautto 2001). Näin etenkin Suomi, joka Ruotsin poliittisia reformeja seuraten (Karvonen 1981) liittyi pohjoismaisten hyvinvointivaltioiden kastiin muita Pohjoismaita myöhemmin vasta 1980 luvulla (Kangas 1993). Suomea onkin nimitetty Pohjoismaista vähiten sosiaalidemokraattiseksi hyvinvointivaltioksi, sillä maamme sosiaalipalvelut etuuksineen ovat pääsääntöisesti olleet tasoltaan ja kattavuu 3
8 deltaan Ruotsia alhaisemmat. Molemmat tutkimusmaat joutuivat 1990 luvun alussa vaikeaan taloudelliseen kriisiin, johon myös maiden hyvinvointijärjestelmät joutuivat reagoimaan. (Kautto 2001.) Useista sosiaalipoliittista leikkauksista huolimatta, maiden katsotaan kuitenkin edelleen kuuluvan pohjoismaisiin hyvinvointivaltioihin (Kiander 2003, 15). Vaikka Suomi ja Ruotsi ovatkin rakenteiltaan uniikkeja kokonaisuuksia, muistuttavat vertailumaat hyvinvointivaltioina eniten toisiaan. Sama pätee myös maiden eläkejärjestelmiin, Suomi on seurannut Ruotsin mallia eläkkeiden osalta ja maiden järjestelmät ovat osittain hyvinkin samankaltaisia. (Timonen 2003, 8, 166.) Kahden toisiaan muistuttavien maiden järjestelmien vertailu on puutteistaan huolimatta (esim. Ragin 1987, 1994; Przeworski 1987) tyypillistä tapaustutkimukselle (Anttonen 2005, ). Tutkielman tutkimusmetodina käytetään sovellettua malliperhemenetelmää, jossa malliperheiden sijaan käytetään esimerkkityöuria, joille lasketaan eläke molemman tutkimusmaan eläke ja sosiaalietuuslainsäädännön pohjalta. Tutkimus rajataan vanhuuseläkkeisiin sekä vuonna 2005 voimassa olleeseen eläke ja sosiaalietuuslainsäädäntöön. Tutkimuksessa luodaan kuitenkin lyhyt katsaus Suomen ja Ruotsin eläkettä kartuttaviin palkattomiin aikoihin ennen vuotta Artikkelin rakenne on seuraava. Aluksi luodaan lyhyt katsaus tutkimusmaiden vanhuuseläketurvaan. Kolmannessa luvussa esitellään Suomen ja Ruotsin eläkettä kartuttavat palkattomat ajat. Neljännessä luvussa tarkennetaan tutkimuksen tavoitteita ja esitellään tutkielmassa soveltaen käytetty malliperhemenetelmä sekä esimerkkityöurat ja tutkimuksen hypoteesit. Viidennessä luvussa raportoidaan tutkimustulokset. Lopuksi seuraa tutkimuksen yhteenveto ja johtopäätökset. 2 VANHUUSELÄKKEEN KARTTUMINEN SUOMESSA JA RUOTSISSA Sekä Suomen että Ruotsin lakisääteinen eläketurva koostuu kahdesta toisiaan täydentävästä eläkejärjestelmästä: ansiotyöhön perustuvasta työeläkkeestä sekä vähimmäisturvan tarjoavasta asumiseen perustuvasta ja työeläkevähenteisestä kansaneläkkeestä (ks. lisää vertailumaiden eläkejärjestelmistä esim. Hietaniemi & Ritola 2007; Vidlund 2006). Ruotsissa on lisäksi kattavat työ 4
9 markkinasopimuksiin perustuvat ammattikohtaiset lisäeläkejärjestelmät, joihin kuuluu yli 90 prosenttia palkansaajista (OECD 2005b, 175). 2.1 ASUMIS JA VAKUUTUSMAKSUPERUSTEISET VANHUUSELÄKKEET Ruotsissa takuueläkelain mukaista vanhuuseläkettä voi saada 65 vuotta täyttänyt vakuutettu ja sitä karttuu suhteessa ikävuosien välillä Ruotsissa asutulta ajalta. Täyttä takuueläkettä voi saada Ruotsissa 40 vuotta asunut vakuutettu, joka ei saa lainkaan vakuutusmaksuperusteista työeläkettä. (Lag om garantipension 1998:702.) Suomessa kansaneläkelain mukaisen vanhuuseläkkeen saanti ja karttumisehdot ovat miltei identtiset Ruotsin takuueläkkeen kanssa. Ruotsista poiketen kansaneläkkeen voi Suomessa saada myös varhennettuna, mutta varhennetun kansaneläkkeen määrää vähennetään pysyvästi 0,4 prosenttia jokaiselta kuukaudelta, jolta vanhuuseläkettä varhennetaan. (Kansaneläkelaki 347/1956.) Vakuutusmaksuperusteisen vanhuuseläkkeen eläkeikä on Ruotsissa joustava ja vakuutettu voi 61 vuotta täytettyään saada vanhuuseläkkeen haluamanaan ajankohtana. Vanhuuseläkkeen määrä on kuitenkin sitä pienempi, mitä aikaisemmin vakuutettu eläkkeelle siirtyy. Vanhuuseläkettä karttuu vakuutetulle vuosittain 18,5 prosenttia tämän eläkkeen perusteena olevista tuloista, joista on vähennetty työntekijän eläkemaksu (7 prosenttia ansioista). Eläkettä karttuu vakuutetulle tämän ansiotuloista ilman ala tai yläikärajoja, mutta työlainsäädännön mukainen eroamisikä on 67 vuotta. Työeläkkeen perusteena olevista tuloista 16 prosenttia kartuttaa vakuutetun tuloperusteista ansaintaeläkettä ja 2,5 prosenttia vakuutetun rahastoeläkettä. Rahastoeläkkeen lopulliseen määrään vaikuttavat kertyneiden maksujen lisäksi rahastoista maksuille saadut tuotot. (Lag om inkomstgrundad ålderspension 1998:674.) Vakuutusmaksuperusteisen eläkkeen perusteena oleville tuloille on Ruotsissa määrätty vuosittainen ansiokatto, jonka ylittävistä tuloista vakuutetulle ei kartu eläkettä. Työntekijä ei maksa eläkemaksua ansiokaton ylittävien palkkatulojen osalta. Vuonna 2005 ansiokatto oli kruunua ( ) vuodessa. Mikäli vakuutetun vuosiansiotulot alittavat kruunua (1 795 ), ei tuloista kartu lainkaan vakuutusmaksuperusteista vanhuuseläkettä. Kukin eläkkeen perusteena oleva vuosittainen tulo pyöristetään ensin lähimmän sadan kruunun 5
10 tarkkuudella alaspäin, poikkeuksena ansiokatolla rajoitetut palkkatulot. Sitten eläkkeen perusteena olevista tuloista lasketaan kullekin vuodelle eläkeoikeus, joka pyöristetään kruunun tarkkuudella alaspäin. Lopullisen vuositasoisen vanhuuseläkkeen määrään vaikuttaa jakoluku, jolla vakuutetun kaikilta työvuosilta kertyneiden eläkeoikeuksien summa jaetaan. Jakoluku kiinnitetään kullekin 65 vuotta täyttävälle ikäluokalle ja lukuun vaikuttaa ikäluokan odotettu elinajanodote, eläkkeiden hallintokulut ja odotettu reaalitulokehitys. (Lag om inkomstgrundad ålderspension 1998:674.) Vuodelle 2005 kiinnitetty jakoluku on 15,69 (Riksförsäkringsverkets föreskrifter 2004:15). Suomessa työntekijäin eläkelain (TEL) mukainen varhentamaton vanhuuseläke voidaan myöntää vakuutetulle tämän 63 vuotispäiväkuukauden seuraavan kuukauden alusta, vaikkakin työskentelystä karttuu vanhuuseläkettä aina vakuutetun 68 ikävuoteen asti. Ansiosidonnaista vanhuuseläkettä karttuu kunkin vuoden työansioista ikävuosilta 1,5 prosenttia, ikävuosilta 1,9 prosenttia ja ikävuosilta 4,5 prosenttia. (Työntekijäin eläkelaki 395/1961.) Vuotuisista ansiotuloista vähennetään vanhuuseläkettä laskettaessa työeläkevakuutusmaksu, joka oli vuonna 2005 alle 53 vuotiaille 4,6 prosenttia ja 53 vuotta täyttäneille 5,8 prosenttia (Sosiaali ja terveysministeriö 2004). 2.2 TYÖMARKKINASOPIMUKSIIN PERUSTUVAT VANHUUSELÄKKEET Toisin kuin Suomessa, työmarkkinasopimuksiin perustuvat ja täysin työnantajien kustantamat lisäeläkejärjestelmät ovat Ruotsissa erittäin yleisiä. Yksi yksityisen sektorin suurimmista lisäeläkejärjestelmistä on teollisuuden ja kaupanalan toimihenkilöiden sopimuseläkejärjestelmä ITP. (Vidlund 2006, ) Siksi tutkimuksessa käytetään ITP lisäeläkejärjestelmää laskettaessa Ruotsin sopimuseläkkeiden vaikutuksia esimerkkityöurien mukaisiin vanhuuseläkkeisiin. Varhentamattoman ITP sopimuseläkkeen mukaisen vanhuuseläkkeen voi saada 65 vuotta täyttänyt vakuutettu. Sopimuseläkkeen määrä lasketaan vakuutetun eläkkeelle jäämistä edeltävän kuukausipalkan ja tämä ikävuosien aikaisten työskentelykuukausien avulla. Jotta vakuutettu saisi täyden sopimuseläkkeen, on tämän täytynyt työskennellä ja olla vakuutettu ITPjärjestelmässä 360 kuukautta, eli 30 vuotta. Jokaiselta puuttuvalta kuukaudelta sopimuseläkettä vähennetään 1/360 osalla. Täyden vuositasoisen sopimuseläkkeen määrä on 10 prosenttia vakuutetun 12,2 kertaisesta kuukausipal 6
11 kasta aina kruunun ( ) asti, tältä ylittävältä osin 65 prosenttia aina kruunuun ( ) asti, sekä tältä ylittävältä osin 32,5 prosenttia aina kruunuun ( ) asti. (Svenskt Näringsliv 2005.) 3 ELÄKKEEN KARTTUMINEN PALKATTOMILTA AJOILTA SUOMESSA JA RUOTSISSA Palkattomilta ajoilta on laajempana kokonaisuutena karttunut Ruotsissa eläkettä vuodesta 1999 alkaen, jolloin maan nykyinen työeläkejärjestelmä tuli pääosiltaan voimaan. Sairaus ja työttömyysetuudet ovat kuitenkin kartuttaneet työeläkettä jo 1970 luvun puolivälistä alkaen. Lisäksi Ruotsin nykyinen työeläkejärjestelmä huomioi takautuvasti eläkettä kartuttavana aikana lastenhoidon vuodesta 1960 lähtien sekä opiskelun ja asevelvollisuuden suorittamisen vuodesta 1995 lähtien. (Regeringens proposition 1997/98.) Työeläkeuudistuksen myötä palkattomilta ajoilta karttuu Suomessa laajempana kokonaisuutena eläkettä vuodesta 2005 alkaen. Ansiosidonnainen työttömyyspäiväraha on kuitenkin kartuttanut työeläkettä vuodesta 1969 lähtien työttömyyslisän muodossa. Työttömyyslisä muutettiin työeläkelisäksi vuonna 1994, josta lähtien työeläkelisää karttui myös työvoimapoliittisesta aikuiskoulutuksesta ja kuntoutusetuuksista pääsääntöisesti aina vuoden 2004 loppuun asti. Ennen vuotta 2005 Suomessa oli voimassa myös niin sanottu vuoden sääntö. Säännön mukaan vakuutetulle karttui työsuhteen kestäessä eläkettä palkattomalta vapaalta, mikäli vapaa jatkui enintään 359 päivää. (Työeläkelakipalvelu 2007c.) Tutkimusmaiden vanhuuseläkettä vuonna 2005 kartuttavat palkattomat ajat ovat nähtävissä taulukossa 1. Palkattomat ajat muistuttavat vertailumaissa toisiaan paljon. Eläkettä karttuu molemmissa tutkimusmaissa ajoilta, jolloin vakuutettu on estynyt tekemästä ansiotyötään sairauden, kuntoutuksen, työttömyyden, vanhemmuuden, tapaturman ja opiskelun vuoksi. Eläkkeen karttuminen pohjautuu vertailumaissa pääsääntöisesti vakuutetulle maksettuun etuuteen. Vaikka palkattomien aikojen kattavuus parani Suomessa vuonna 2005 aiempaan verrattuna, on Suomi kuitenkin Ruotsia edelleen jäljessä. Toisin kuin Ruotsissa, asevelvollisuuden suorittamisesta, tieteen ja taiteentekijöiden apurahoista, vammaisen lapsen hoitotuesta tai hoitotuesta vammaisille ei karttunut Suomessa eläkettä lainkaan vuonna Myöskään perusturvan mukaisia 7
12 työttömyysetuuksia ei huomioida Suomessa vanhuuseläkettä laskettaessa. Ruotsissa perusturvan mukaisia työttömyysetuuksia vastaava aktivointituki kartuttaa myös vanhuuseläkettä. (Työntekijäin eläkelaki 395/1961; Lag om inkomstgrundad ålderspension 1998:674.) Yhteenvedot tutkimuksen esimerkkityöurien mukaisten palkattomien aikojen lainsäädännöstä esitetään Ruotsin osalta liitteessä 1 ja Suomen osalta liitteessä 2. Taulukko 1. Vanhuuseläkettä kartuttavat palkattomat ajat ja karttuman peruste Ruotsissa ja Suomessa vuonna 2005 Ruotsissa eläkkeen perusteena oleviksi tuloiksi lasketaan veronalaiset etuudet, joista on vähennetty työntekijän eläkemaksu. Palkattomilta ajoilta karttuu ansaintaeläkettä vuosiansioiden tavoin, joten ansiokatto rajoittaa sekä ansiotulojen että palkattomien aikojen yhteen laskettua summaa. Alaraja ei kuitenkaan koske palkattomia aikoja. (Lag om inkomstgrundad ålderspension 1998:674.) Suomessa palkattomilta ajoilta karttuu vanhuuseläkettä 1,5 prosenttia kunkin etuuden perusteena olevista ansioista sillä edellytyksellä, että henkilöllä on työeläkelakien mukaan vakuutettuja ansioita vähintään ,57 euroa 2 ennen vanhuuseläkkeen alkamista (Työntekijäin eläkelaki 395/1961). Käytännössä edellytys vastaa tutkimuksen esimerkkityöurien pienituloisille vajaan vuoden 2 Vuoden 2005 tasossa 8
13 työskentelyä. Palkattomien aikojen karttumisikärajat vastaavat Suomessa pääsääntöisesti työskentelyn eläkekarttuman ikärajoja ja palkattomat ajat otetaan pääsääntöisesti huomioon vanhuuseläkkeen laskennassa eläkkeen alkamista edeltävän vuoden loppuun (Työntekijäin eläkelaki 395/1961). Vanhuuseläkettä kartuttavan etuuden perusteena oleva ansio lasketaan kullekin palkattomalle ajalle erikseen. Koska etuuden peruste vaihtelee vuosi ja kuukausikohtaisesta laissa tarkasti määriteltyyn, muunnetaan se ensin päiväkohtaiseksi eläkettä laskettaessa. Päiväkohtainen peruste kerrotaan sen jälkeen niiden etuuspäivien lukumäärällä, jolloin henkilö on etuutta saanut. Tällöin saadaan palkattoman ajan etuusansio. Etuusansioista ei enää tehdä palkkatulojen tavoin työntekijän työeläkemaksuvähennystä 3, mutta etuusansioista huomioidaan eläkettä laskettaessa vain tietty laissa määritelty osuus. (Työeläkelakipalvelu 2007b.) 4 TUTKIMUSTEHTÄVÄ 4.1 TUTKIMUKSEN TAVOITE Tutkimuksen tavoitteena on tutkia, miltä palkattomilta ajoilta eläkettä karttuu ja kuinka paljon eläkettä palkattomat ajat kartuttavat Suomessa ja Ruotsissa. Tutkimus rajataan tutkimusmaissa vuonna 2005 voimassa olleeseen eläke ja sosiaalietuuslainsäädäntöön. Vertailumaiden eläkejärjestelmiin ja palkattomiin aikoihin on tehty vain pieniä muutoksia kyseisen vuoden jälkeen 4. Tutkimuksessa keskitytään palkattomien aikojen vaikutukseen palkansaajien vanhuuseläkkeen määrään. Jotta palkattomien aikojen merkitys vakuutettujen vanhuuseläketurvalle saataisiin kokonaisuudessaan selville, tutkimuksessa huomioidaan työeläkelainsäädännön mukaisen vanhuuseläkkeen lisäksi myös muiden lakisääteisten tai niitä vastaavien eläkejärjestelmien mukainen vanhuuseläke. Vanhuuseläketurvalla tarkoitetaankin tutkielmassa työ, kansan ja sopimuseläkkeen muodostamaa kokonaisvanhuuseläkkeen summaa. Palkattomien aikojen on luokiteltu kuuluvaksi työeläkkeisiin. Tutkimuksessa ollaan kiinnostuttu palkattomien aikojen muodostamasta suhteellisesta osuudesta Suomen ja Ruotsin eläkejärjestelmien mukaisesta kokonaisvanhuuseläkkeestä yksittäisten palkansaajien tasolla. Tämän selvittämiseksi tutkielmassa sovelle 3 Työntekijän eläkemaksun vähennys huomioitu etuuden perustetta määritettäessä 4 Suomessa esim. palkattomien aikojen huomioiminen vanhuuseläkettä laskettaessa eläketapahtumaa edeltävän kuukauden loppuun, osasairauspäiväraha alkaen, eläketurva apurahoista alkaen, elinaikakertoimen soveltaminen vanhuuseläkkeisiin vuodesta 2010 alkaen. Ruotsissa ei mainittavia muutoksia. 9
14 taan malliperhemenetelmää. Tutkimuksessa vastataan palkattomia aikoja sisältävien ja katkotonta työskentelyä sisältävien esimerkkityöurien avulla seuraaviin kysymyksiin: 1) Miten palkattomien aikojen eläkekarttumat kompensoivat vakuutettujen vanhuuseläketurvaa tutkimusmaissa vastaavan ajan työskentelyyn verrattuna? 2) Mikä on Suomen vanhuuseläketurvan taso Ruotsiin verrattuna? 3) Mikä on palkattomien aikojen osuus tutkimusmaiden vanhuuseläketurvasta? 4.2 TUTKIMUSMENETELMÄ Tutkielman tutkimusmetodina käytetään malliperhemenetelmää. Malliperhemenetelmän tavoitteena on tuottaa yhdenmukaista ja vertailevaa tietoa eri maiden tulonsiirtojärjestelmien toiminnasta yksilötasolla. Kiinnostuksen kohteena ovat ne vakuutetut tai väestöryhmät, joille tulonsiirrot ovat tietyissä tilanteissa tarkoitettu. Tavoitteeseen pyritään luomalla esimerkkiperheitä, joiden olosuhteet on vakioitu jokaiseen vertailumaahan yhteensopivaksi. Näin voidaan yhteismitallisesti tarkastella, millaisen toimeentulotason eri järjestelmät tuottavat tietynlaisille perheille tietyissä tilanteissa. (Kuivalainen 2007a, 2 3.) Menetelmän heikkoutena ovat käytettyjen malliperheiden kuvitteellisuus sekä niihin sisältyvät oletukset käytettävästä perhetyypistä (Eardley ym. 1996) ja perheiden samanlaisesta käyttäytymisestä (Kuivalainen 2007b). Välttämättömiä olettamuksia on tehtävä perheenjäsenten määrästä, iästä, sukupuolesta, ansiotuloista, asuinpaikasta asumis ja muine menoineen, sekä myös tarkasteluajankohdasta (Kuivalainen 2004). Menetelmällä tuotettu tieto ei kuvaa sitä, miten järjestelmät todellisuudessa toimivat, vaan kuinka niiden pitäisi toimia (Kuivalainen 2007a, 16 17). Malliperhemenetelmää periaatteiltaan ja toteutukseltaan vastaavaa tutkimusmetodia on käytetty sosiaalipoliittisessa tutkimuksessa aina 1980 luvulta lähtien (esim. Bradshaw & Pichaud 1980; Kahn & Kammerman 1983). Menetelmä on ollut suosittu etenkin hyvinvointivaltion rakennetta vertailevissa tutkimuksissa ja sen keskiössä, varsinkin havaittujen eroavaisuuksien ja yhtäläisyyksien selittäjinä, ovat olleet juuri hyvinvointivaltioregiimit (Nelson 2003). Myös tämän tutkielman teoreettisen perustan muodostavan Esping Andersenin hyvinvointival 10
15 tiomallin keskeiset analyysit pohjautuvat malliperhemenetelmään (Kuivalainen 2007a, 7). Metodia on käytetty aiemmin erityisesti sosiaaliturvan suhteellisen toimeentulotason sekä sosiaaliturvaan lakiuudistuksien yhteydessä tehtyjen muutosten vaikutusten arviointiin ja vertailuun yksilötasolla (esim. Bradshaw & Finch 2002; Parpo 2006). Aiempien tutkimusten yleinen näkökulma, etenkin ansiosidonnaisten etuuksien osalta, on ollut sosiaaliturvan takaaman toimeentulotason korvaavuusaste. Käsitteenä korvaavuusasteella tarkoitetaan sosiaalietuuden kompensaatiotasoa vakuutetun aiempiin ansiotuloihin verrattuna. Vertailukelpoisuutensa vuoksi tutkimusten toimeentulotasona on usein käytetty OECD:n tuottamaa tietoa keskiverto teollisuustyöntekijän keskipalkasta (APW, average production worker s wage). (Kuivalainen 2007a, 5.) Malliperheiden sijaan tässä tutkimuksessa käytetään esimerkkityöuria, joille lasketaan kokonaisvanhuuseläke Suomen ja Ruotsin eläke ja sosiaalietuuslainsäädännön pohjalta. Tutkielman aineistona käytetään pääosin Suomen Valtion säädöstietopankkia ja Ruotsin Rättsnätet palvelua ESIMERKKITYÖURAT Tutkimusta varten konstruoidut esimerkkityöurat esitetään liitteessä 3. Palkattomien aikojen sijoittaminen konstruoituihin työuriin perustuu tilastoihin suomalaisesta yhteiskunnasta. Esimerkkityöurat ovat kuitenkin fiktiivisiä ja rakenteeltaan vertailumaiden työeläkejärjestelmien piiriin kuuluvia, joten ne eivät ole tilastollisesti edustavia. Lisäksi työurat painottavat vakuutettujen riskiä joutua pitkäaikaistyöttömäksi, sairastua vakavasti ja vahingoittua työtapaturmassa korostaen siten myös eläkejärjestelmien kattavuutta kompensoida vakuutettujen vanhuuseläketurvaa riskien toteuduttua. Esimerkkityöurat on jaoteltu kolmeen eri tuloluokkaan. Tuloluokkiin on luotu toisistaan riippumattomat, mutta mahdollisimman identtiset, työurat molempien sukupuolten esimerkkihenkilöille palkattomine aikoineen. Tuloluokkiin on lisäksi luotu verrokkihenkilöt molemmille sukupuolille katkottomine työurineen. Käytetyissä tuloluokissa pienituloisia edustavat 50 prosenttia keskipalkasta ansaitsevat, keskituloisia 100 prosenttia keskipalkasta ansaitsevat ja suurituloisia edustavat 150 prosenttia keskipalkasta ansaitsevat esimerkki ja verrokkihenkilöt (vrt. OECD 2005b; Indicators Sub Group of the Social Protection [ISG] 2006; Jäntti & Danziger 1999). Vanhuuseläke lasketaan kahdelletoista esimerkkityöuralle niiden vuosittaisten ansiotulojen perusteella. Jotta tutkimusmaiden eläkkeet ja niiden perusteena olevat an 11
16 siotulot saataisiin vertailukelpoisiksi, käytetään tulojen perusteena vuoden 2005 ostovoimapariteetilla (OECD 2006) dollareiksi muunnettua keskiverto teollisuustyöntekijän keskipalkkaa (APW) Suomessa ja Ruotsissa vuodelta 2004 (OECD 2005a, 13). Lasketut eläkkeet muunnetaan lopuksi euroiksi vuoden 2005 dollarin keskikurssin mukaan (ECB 2006). Esimerkkityöurien tapahtumien, kuten työskentelyn, työkyvyttömyyden ja työttömyyden, oletetaan alkavan aina vuoden ensimmäisenä päivänä ja kestävän kokopäiväisesti koko vuoden. Poikkeuksena tästä ovat tutkintojen suorittamiset, joiden oletetaan aktualisoituvan vuoden viimeisenä päivänä. Mikäli tapahtumavuosina kuitenkin esiintyy päällekkäisyyksiä palkattomien aikojen ja työskentelyn kesken, vuotuiset työskentelyansiot suhteutetaan saatuihin palkattomien aikojen etuuksiin kunakin tapahtumavuonna kyseessä olevien etuuksien vuosittaisten enimmäispäivien mukaan. Tutkimus rajataan Suomessa ja Ruotsissa vuonna 2005 voimassa olleeseen eläke ja sosiaalietuuslainsäädäntöön. Tämän vuoksi esimerkkityöuria käsitellään vanhuuseläkkeitä laskettaessa kuten työurien kaikki tapahtumat olisivat aktualisoituneet ja eläkkeiden perusteina olevat ansiot olisi ansaittu vuonna Työurat on rakennettu oletukselle, jonka mukaan koulutus lisää vakuutettujen ansiotuloja. Täten pienituloiset suorittavat esimerkkityöurissa ammatillisen perustutkinnon, keskituloiset ammattikorkeakoulututkinnon ja suurituloiset suorittavat ylemmän korkeakoulututkinnon. Vuonna 2005 ylempien korkeakoulututkintojen keskimääräinen suoritusaika oli Suomessa noin kuusi vuotta (Opetusministeriö 2005), ammattikorkeakoulututkintojen yli neljä vuotta (Opetusministeriö 2006a, 40) ja ammatillisten perustutkintojen suoritusaika yleensä noin kolme vuotta (Opetusministeriö 2006b, 28). Koska opiskelu tapahtuu tutkimuksen työuramallissa kuitenkin kokopäiväisesti ympäri vuoden, oletetaan opiskelun ammatilliseen perustutkintoon kestävän kolme vuotta, opiskelun ammattikorkeakoulututkintoon neljä vuotta ja opiskelun ylempään korkeakoulututkintoon viisi vuotta. Yli 80 prosenttia miesten ikäluokista suoritti Suomessa asevelvollisuuden vuotiaana vuonna 2005 (Puolustusvoimat 2005, 40). Tämän vuoksi miesten oletetaan suorittavan asevelvollisuuden myös esimerkkityöurissa 20 vuotiaana. 12
17 Työttömyysriski on korkein joko vakuutetun työuran alussa tai loppupuolella (Korkeamäki 2001, 29). Tutkimuksessa esimerkkihenkilöiden työttömyyden ajankohdaksi valitaan työuran alku. Vaikka työttömien työnhaun keskimääräinen kesto vuonna 2005 oli Suomessa 58 viikkoa (Työministeriö 2006, 5), korostetaan esimerkkihenkilöiden työurissa työttömyysriskin toteutumista kahden vuoden pituisella työttömyysjaksolla. Näin saadaan huomioitua ansiosidonnaisen työttömyyspäivärahan jälkeisten perusturvan mukaisten työttömyysetuuksien vaikutukset vakuutetun vanhuuseläketurvaan. Vaikka sukupuolten työurat ovat toisistaan riippumattomia, oletetaan molempien sukupuolten saavan taloudellisen asemansa vakiinnuttua kaksi lasta palkattomia aikoja sisältävissä työurissa. Lasten lukumäärä ja ensimmäisen lapsen syntymäajankohta perustuvat ensisynnyttäjien keski ikään ja hedelmällisyyslukuihin Suomessa vuonna 2005 (Stakes 2007, taulukot 3 ja 5). Äidit hoitavat Suomessa kutakin lastaan kotona keskimäärin ensimmäiset puolitoista vuotta (Salmi 2006, 418). Koska tutkimusten tapahtumat kuitenkin kestävät kokopäiväisesti koko vuoden ajan, oletetaan äitien hoitavan kutakin lastaan kotona täydet kaksi vuotta. Toisen lapsen oletetaan tutkimuksessa syntyvän heti ensimmäisen lapsen kotihoitoajan päätyttyä (vrt. Kartovaara 2000), joten äidit hoitavat lapsiaan kotona palaamatta välillä takaisin töihin yhteensä neljä vuotta. Molempien sukupuolten oletetaan hakevan lakisääteisiä vanhempainetuuksiaan sekä olevan etuusaikoina estyneitä tekemästä ansiotyötään. Mahdollisissa valintatilanteissa etuudet kohdennetaan aina äidin hyväksi 5. Oletukset perustuvat siihen, että naiset hoitavat lapsia kotona edelleen miehiä useammin (Sosiaali ja terveysministeriö 2005, 19). Lisäksi oletetaan, ettei äiti jää sairauslomalle ennen synnytystä, vaan että tämä jää mahdolliselle vanhempainetuudelle mahdollisimman varhain ennen täysiaikaisen lapsen syntymää. Palkansaajien poissaolot työstä sairauden takia nousevat iän myötä. Vaikka naiset ovat sairautensa vuoksi miehiä enemmän pois töistä, kulminoituvat miesten poissaolot töistä pidemmän sairauden takia sosioekonomisesta asemasta 5 Suomi: Äidin oletetaan saavan vanhempainpäivärahaa kaikilta 158 arkipäivältä, joten isän odotetaan pitävän ainoastaan 18 päivän ansiosidonnaisen isyysrahajakson Ruotsi: Isän oletetaan siirtävän kaikki sallitut 180 etuuspäivää äidille ja pitävän 60 vanhempainpäivärahapäivää vähimmäistasoisena 13
18 riippumatta vuotiaina. (Ylitalo 2006.) Tähän perustuu pitkäaikaisen sairauden ja siitä kuntoutumisen ajoittaminen palkattomia aikoja sisältäviin työuriin molemmille sukupuolille tutkielmassa valittuun ajankohtaan. Sen sijaan työtapaturman ja siitä kuntoutumisen sijoittaminen esimerkkihenkilöiden työurien loppuun molemmille sukupuolille perustuu naisten korkeimpaan työtapaturmariskiin vuotiaina, vaikka kaikkein korkein tapaturmariski on nuorilla miehillä (Tilastokeskus 2008, 3). Tutkimuksessa oletetaan, ettei työnantaja maksa palkansaajille normaalia palkkaa edes sairastumisen alkupäiviltä, ellei lainsäädäntö toisin määrää. Lisäksi oletetaan, että kaikki etuudet maksetaan kokonaisuudessaan palkansaajalle itselleen. Näin saadaan huomioitua sairaus ja kuntoutusetuuksien karenssiaikojen vaikutukset vakuutetun vanhuuseläketurvaan. Ruotsissa rahastoeläkkeen perusteina olevat tulot rahastoidaan vakuutetun rahastoeläkettä varten keskitetysti valtion Rahastoeläkeviraston (PPM) kautta. Tutkielmassa oletetaan, etteivät vakuutetut valitse sijoitusrahastoja itse, jolloin tulot ohjautuvat valtion sijoitusrahastoon (Sjunde AP fonden). Lisäksi oletetaan, etteivät vakuutetut siirrä eläkeoikeuksia puolisoilleen, jolloin rahastoeläke määräytyy miehille ja naisille samalla tavalla. (Socialdepartementet & Försäkringskassan 2005.) Vuonna 2005 Sjunde AP rahaston hallinnoiman Premiesparfondin tuotto oli 25,1 prosenttia (Regeringens skrivelse 2006/07:130). Tämä on huomioitu laskettaessa esimerkkityöurien mukaisia vanhuuseläkkeitä Ruotsissa. Kaikkien esimerkki ja verrokkihenkilöiden oletetaan jäävän työeläkelainsäädännön mukaiselle vanhuuseläkkeelle Suomessa 63 vuotaina ja Ruotsissa 65 vuotiaina. Myös kansan 6 ja sopimuseläkejärjestelmien mukaisten vanhuuseläkkeiden oletetaan alkavan yhtä aikaa työeläkkeen rinnalla. Tutkimuksessa käytettään menetelmän osalta seuraavia käsitteitä: esimerkkihenkilöillä tarkoitetaan niitä, joiden työurat ovat katkonaisia palkattomien aikojen vuoksi; verrokkihenkilöillä tarkoitetaan puolestaan niitä, joiden työurat ovat katkottomia; ja esimerkkityöurilla tarkoitetaan sekä esimerkki että verrokkihenkilöiden työuria. 6 Esimerkkiyöurien mukaiset kansaneläkkeet lasketaan olettamuksella, että esimerkki ja verrokkihenkilöt asuvat eläketapahtumahetkellä yksin (FIN yksinäinen 1 kr./swe ogift) 14
19 4.2.2 HYPOTEESIT Tutkimuksen hypoteesit johdetaan Esping Andersenin hyvinvointivaltiomallista. Niitä tarkennetaan Suomen hallituksen palkattomien aikojen laajennetulle eläkekarttumalle esittämien perusteluiden avulla. Palkattomien aikojen eläkekarttuma edistää hallituksen mukaan: eripituisten työurien laajempaa ja oikeidenmukaisempaa eläketurvaa; työn ja perhe elämän parempaa yhteensovittamista; sekä sukupuolten, eri työalojen ja työmarkkina asemissa työskentelevien ihmisten välistä tasa arvoa (HE 242/2002 & 39/2004). Tutkimuksen esimerkkityöurien tuloluokat edustavat eri työmarkkina asemia ja molemmille sukupuolille on tutkielmassa konstruoitu omat työuransa. Työalojen väliseen tasa arvoon ei tutkimuksessa voida ottaa kantaa, sillä työaloja ei ole huomioitu esimerkkityöurissa. Hyvinvointivaltioluokitteluun perustuen tutkimustulosten odotetaan vahvistavan: 1) Yksittäiset palkattomat ajat kompensoivat vakuutettujen vanhuuseläketurvaa vastaavan ajan työskentelyyn verrattuna Suomessa pohjoismaisena hyvinvointivaltiona hyvin, mutta vastaava kompensaatiotaso on Ruotsissa hyvinvointivaltioiden mallimaana Suomea parempi Palkattomilta ajoilta odotetaan Ruotsissa karttuvan laajemmin ja suhteessa enemmän vanhuuseläkettä kuin Suomessa (eripituisten työurien laajempi ja oikeudenmukaisempi eläketurva) Tuloeroilla tai sukupuolella ei odoteta olevan vaikutusta palkattomien aikojen suhteellisen eläkekarttuman suuruuteen kummassakaan tutkimusmaassa (sukupuolten ja eri työmarkkina asemissa työskentelevien ihmisten välisen tasa arvon edistäminen). Hypoteeseihin vastataan tutkimuksessa tarkastelemalla ensin esimerkkihenkilöiden yksittäisten palkattomien aikojen korvaavuusasteita vertailumaissa. Korvaavuusasteella tarkoitetaan tässä yhteydessä esimerkkihenkilön palkattoman ajan kuukausitasoisen eläkekarttuman osuutta verrokkihenkilön vastaavan ajan työskentelyn karttumaan verrattuna. Tämän jälkeen tarkastellaan esimerkkihenkilöiden palkattomien aikojen yhteenlaskettuja korvaavuusasteita. 15
20 2) Vanhuuseläketurvan taso on Suomessa korkea, mutta vastaava taso on Ruotsissa Suomea korkeampi Kokonaisvanhuuseläkkeiden tasojen odotetaan olevan Ruotsissa kaikissa tuloluokissa Suomea korkeampi Pienituloisten odotetaan saavan molemmissa tutkimusmaissa kansaneläkkeen turvin muita tuloluokkia suhteellisesti enemmän kokonaisvanhuuseläkettä Muuten tuloeroilla tai sukupuolella ei odoteta olevan vaikutusta eläkkeen tasoon vertailumaissa. Hypoteeseihin vastataan tarkastelemalla verrokkihenkilöiden kokonaisvanhuuseläkkeiden rakenteita ja korvaavuusasteita. Näin palkattomien aikojen vaikutukset esimerkkityöurien mukaisen eläketurvan tasoon saadaan minimoitua. Korvaavuusasteella tarkoitetaan tässä yhteydessä verrokkihenkilöiden kuukausitasoisen kokonaisvanhuuseläkkeen osuutta heidän kuukausitasoiseen bruttotyöansioonsa verrattuna. 3) Palkattomien aikojen osuus vanhuuseläketurvasta on Suomessa korkea, mutta vastaava osuus on Ruotsissa Suomea korkeampi Palkattomien aikojen muodostaman osuuden kokonaisvanhuuseläkkeistä odotetaan olevan Ruotsissa korkeampi kuin Suomessa (eripituisten työurien laajempi ja oikeudenmukaisempi eläketurva) Palkattomien aikojen osuuden kokonaisvanhuuseläkkeistä odotetaan molemmissa tutkimusmaissa olevan pienituloisilla kansaneläkkeen vuoksi muita tuloluokkia pienempi. Lisäksi osuuden odotetaan vertailumaissa olevan naisilla lastenhoidon takia miehiä korkeampi Muuten tuloeroilla tai sukupuolella ei odoteta olevan vaikutusta osuuksiin kummassakaan vertailumaassa (sukupuolten ja eri työmarkkinaasemissa työskentelevien ihmisten välisen tasa arvon edistäminen). Hypoteeseihin vastataan tarkastelemalla ensin esimerkkihenkilöiden palkattomien aikojen eläkekarttumien muodostamia osuuksia kokonaisvanhuuseläkkeistä vertailumaissa. Tämän jälkeen samojen esimerkkihenkilöiden kokonaisvanhuuseläkkeet lasketaan uudestaan sillä olettamuksella, etteivät nämä olisi palkattomia aikoja vastaavina ajankohtina olleet lainkaan vakuutettuina. Tällöin vakuuttamattomana oloajan seuraukset on laskettavissa työeläkkeen lisäksi samassa suhteessa myös kansan ja sopimuseläkkeisiin. Palkattomien aikojen 16
LAPSENHOITO OSANA ELÄKETURVAA
LAPSENHOITO OSANA ELÄKETURVAA Sukupuolten välinen oikeudenmukaisuus ennen ja jälkeen vuoden 2005 työeläkeuudistuksen Lari Aatos Papunen Helsingin yliopisto Valtiotieteellinen tiedekunta Yhteiskuntapolitiikka